LV Eiropas Savienības Oficiālais Vēstnesis C 269/3

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas Regulu (EK) Nr. 736/2008 par EK līguma 87. un 88. panta piemērošanu valsts atbalstam, ko piešķir maziem un vidējiem uzņēmumiem, kuri nodarbojas ar zivsaimniecības produktu ražošanu, apstrādi un tirdzniecību

2012/C 269/03

Atbalsta Nr.: SA.35130 (12/XF)

Dalībvalsts: Vācijas Federatīvā Republika

Reģions/iestāde, kas piešķir atbalstu:

Finanzamt Malchin

Atbalsta shēmas nosaukums vai ad hoc atbalsta saņēmēja uzņēmuma nosaukums:

Welsmeister Vertriebs GmbH Co KG

Juridiskais pamats:

Bescheid vom 3. Juli 2012 über die Gewährung einer Zulage nach dem Investitionszulagengesetz 2010

Saskaņā ar atbalsta shēmu plānotie gada izdevumi vai uzņēmumam piešķirtā ad hoc atbalsta kopsumma: Vienreizējs atbalsts EUR 0,283910 milj. apmērā

Atbalsta maksimālā intensitāte: 15,8 %

Īstenošanas datums: Piešķirto piemaksu izmaksā pēc tam, kad apstiprināta kopsavilkuma saņemšana saskaņā ar 25. panta 1. punkta trešo teikumu Komisijas 2008. gada 22. jūlija Regulā (EK) Nr. 736/2008 par EK līguma 87. un 88. panta piemērošanu valsts atbalstam, ko piešķir maziem un vidējiem uzņēmumiem, kuri nodarbojas ar zivsaimniecības produktu ražošanu, apstrādi un tirdzniecību (OV L 201, 30.7.2008., 16. lpp.)

Atbalsta shēmas vai individuālā atbalsta piešķiršanas termiņš, norādot:

— attiecībā uz shēmu: datumu, līdz kuram var piešķirt atbalstu: neattiecas

— attiecībā uz ad hoc atbalstu: paredzēto pēdējā maksājuma datumu: neattiecas. Šis ir vienreizējs piešķīrums

Atbalsta mērķis: Nodokļa maksātājiem Likuma par iedzīvotāju ienākuma nodokli vai Likuma par uzņēmumu ienākuma nodokli nozīmē, kuri atbalstāmajā apgabalā (šajā gadījumā Meklenburgā-Priekšpomerānijā) veic atbalstītus ieguldījumus, ir tiesības saņemt ieguldījumu piemaksu, ja tie izpilda priekšnosacījumus par tiesībām pretendēt uz atbalstu zvejniecības un akvakultūras jomā. Atbalstītie ieguldījumi ir tādu jaunu kustamu ražošanas līdzekļu iegāde un izgatavošana, kas pieder pie nolietojamiem pamatlīdzekļiem, ir daļa no sākotnējo ieguldījumu projekta un vismaz piecus gadus pēc tā pabeigšanas pieder pie atbalstīta uzņēmuma pamatlīdzekļiem atbalstāmajā apgabalā. Saistību termiņš tiek samazināts līdz trīs gadiem, ja kustamie ražošanas līdzekļi paliek MVU. Atbalstītie ieguldījumi ir arī tādu jaunu ēku un citu ēku daļu iegāde vai būvniecība, kas ir patstāvīgi nekustami ražošanas līdzekļi un vismaz piecus gadus tiek izmantoti atbalstītajā uzņēmumā. Par sākotnējo ieguldījumu projektu ir uzskatāma jaunas ražotnes ierīkošana, jau esošas ražotnes paplašināšana, ražotnes produkcijas dažādošana ar jauniem papildu produktiem, esošas ražotnes kopējā ražošanas procesa būtiskas izmaiņas un slēgta uzņēmuma vai uzņēmuma, kuram draud slēgšana, pārņemšana, ko veic neatkarīgs investors. Ieguldījumu piemaksas aprēķināšanas bāze ir saimnieciskajā vai kalendārajā gadā pabeigto atbalstīto ieguldījumu iegādes un ražošanas izmaksu summa.

Attiecīgais regulas pants vai panti (8.–24. pants): 16. pants

Attiecīgā(-ās) nozare(-es): Zivsaimniecība – zivju apstrāde

Piešķīrējas iestādes nosaukums un adrese:

Finanzamt Malchin Postfach 11010 17131 Malchin DEUTSCHLAND

Tīmekļa vietne, kurā pieejams pilnīgs atbalsta shēmas apraksts vai kritēriji un nosacījumi, ar kādiem ir piešķirts atbalsta shēmā neietverts ad hoc atbalsts: http://www.mv-regierung.de/LU-Downloads.htm

Pamatojums: Atbalsta saņēmējs ar institūcijas Landesförderinstitut Mecklenburg-Vorpommern2010. gada 31. augusta lēmumu šim pašam mērķim (jaunas zivju apstrādes ražotnes būvniecība Altkālenē) saņēma piešķīrumu EUR 449 350 apmērā. Piešķīrums pamatojas uz Regulas (EK) Nr. 1198/2006 35. pantu (75 % no Eiropas Zivsaimniecības fonda (EZF) līdzekļiem), kā arī zivsaimniecības produktu apstrādes un tirdzniecības struktūras uzlabošanas principiem, kas paredzēti sabiedriskā uzdevuma “Lauksaimniecības struktūras un krasta aizsardzības uzlabošana” (Gemeinschaftsaufgabe Agrarstruktur und Küstenschutz, GAK) pamatplānā 2011.–2014. gadam (25 % GAK līdzekļu). Līdztekus šim piešķīrumam ir piešķirta ieguldījumu piemaksa no EZF līdzekļiem, lai uzlabotu vēl joprojām neapmierinošo ekonomisko stāvokli jaunajās federālajās zemēs. Meklenburgā-Priekšpomerānijā, jo īpaši apgabalā, kurā veikti šie ieguldījumi, bezdarba līmenis ir ievērojami augstāks par Vācijas vidējiem rādītājiem, vēl aizvien ir vērojama iedzīvotāju – tieši gados jaunu cilvēku – aizplūšana. Par vienu no iemesliem tiek uzskatīta nepietiekama kapitāla struktūras un infrastruktūras pieejamība. Tāpēc ar ieguldījumu piemaksu tika radīts papildu stimuls veikt ieguldījumus tieši šajos strukturāli vāji attīstītajos reģionos, lai varētu saglabāt vai kāpināt ekonomikas potenciālu un tādējādi apturēt iedzīvotāju aizplūšanu darba meklējumos.